CELEX: 62009CJ0154
Language: mt
Date: 2010-10-07
Title: Sentenza tal-Qorti tal-Ġustizzja (it-Tielet Awla) tas-7 ta' Ottubru 2010.#Il-Kummissjoni Ewropea vs ir-Repubblika Portugiża.#Nuqqas ta' Stat li jwettaq obbligu - Direttiva 2002/22/KE - Komunikazzjonijiet elettroniċi - Netwerks u servizzi - Artikoli 3(2) u 8(2) - Ħatra tal-impriżi inkarigati mill-obbligi ta' servizz universali - Traspożizzjoni inkorretta.#Kawża C-154/09.

Sentenza tal-Qorti tal-Ġustizzja (It-Tielet Awla) tas-7 ta’ Ottubru 2010 – Il‑Kummissjoni vs Il-Portugall
      (Kawża C‑154/09)
      “Nuqqas ta’ Stat li jwettaq obbligu – Direttiva 2002/22/KE – Komunikazzjonijiet elettroniċi – Netwerks u servizzi – Artikoli 3(2) u 8(2) – Ħatra tal-impriżi inkarigati mill-obbligi ta’ servizz universali – Traspożizzjoni inkorretta”
      1.                     Approssimazzjoni tal-liġijiet - Settur tat-telekomunikazzjonijiet - Servizz universali u drittijiet tal-utenti - Direttiva
            2002/22 - Ħatra tal-impriżi għall-provvista ta’ servizz universali - Obbligu li wieħed jirrikorri għal proċedura ta’ ħatra
            effikaċi, oġġettiva, trasparenti u nondiskriminatorja (Direttiva tal-Parlament Ewropew u tal-Kunsill 2002/22, Artikoli 3(2)
            u 8(2)) (ara l-punti 34-39, 42-49)
      2.                     Stati Membri - Obbligi - Implementazzjoni tad-direttivi - Nuqqas ta’ twettiq ta’ obbligu - Ġustifikazzjoni - Inammissibbiltà
            (Artikolu 226 KE) (ara l-punti 37, 38)
      3.                     Rikors għal nuqqas ta’ twettiq ta’ obbligu - Dritt ta’ azzjoni tal-Kummissjoni - Eżerċizzju diskrezzjonali (Artikolu 226 KE)
            (ara l-punt 51)
      Suġġett 
      
         
               Nuqqas ta’ Stat li jwettaq obbligu - Ksur tal-Artikoli 3(2) u 8(2) tad-Direttiva 2002/22/KE tal-Parlament Ewropew u tal-Kunsill,
                  tas-7 ta’ Marzu 2002, dwar servizz universali u d-drittijiet tal-utenti li jirrelataw ma’ networks u servizzi ta’ komunikazzjonijiet
                  elettroniċi (Direttiva “Servizz Universali”) (ĠU Edizzjoni Speċjali bil-Malti, Kapitolu 13, Vol. 29, p. 367) - Ħatra tal-impriżi
                  inkarigati mill-obbligi ta’ servizz universali.
               
            Dispożittiv
      1)         Billi ma ttrasponietx korrettament fid-dritt nazzjonali d-dispożizzjonijiet tad-dritt tal-Unjoni li jirregolaw il-ħatra tal-fornitur
         jew tal-fornituri tas-servizz universali u, fi kwalunkwe każ, billi ma żguratx l-applikazzjoni prattika ta’ dawn id-dispożizzjonijiet,
         ir-Repubblika Portugiża naqset mill-obbligi tagħha taħt l-Artikoli 3(2) u 8(2) tad-Direttiva 2002/22/KE tal-Parlament Ewropew
         u tal-Kunsill, tas-7 ta’ Marzu 2002, dwar servizz universali u d-drittijiet tal-utenti li jirrelataw ma’ networks u servizzi
         ta’ komunikazzjonijiet elettroniċi (Direttiva “Servizz Universali”).
      
      2)         Ir-Repubblika Portugiża hija kkundannata għall-ispejjeż.